MUNICIPIUL CRAIOVA
CONSILIUL LOCAL AL MUNICIPIULUI CRAIOVA

HOTĂRÂREA NR.445
Consiliul Local al Municipiului Craiova întrunit în şedinţa extraordinară din data de 22.10.2009; 

Având în vedere raportul nr.131390/2009 al Direcţiei Relaţii Publice prin care se propune aprobarea proiectului (cererea de finanţare) „Sistemul Informatic de Relaţionare Comunitară (SIRC) la nivelul Primăriei Municipiului Craiova pentru eficientizarea managementului documentelor, a fluxurilor de lucru şi a comunicării cu cetăţenii, instituţiile şi mediul de afaceri”;
În conformitate cu prevederile Legii nr.273/2006 privind finanţele publice locale;
În temeiul art.36 alin.2 lit.b coroborat cu alin.4 lit.e, art.45 alin.2 lit.d şi art.61 alin.2 din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă proiectul (cererea de finanţare) „Sistemul Informatic de Relaţionare Comunitară (SIRC) la nivelul Primăriei Municipiului Craiova pentru eficientizarea managementului documentelor, a fluxurilor de lucru şi a comunicării cu cetăţenii, instituţiile şi mediul de afaceri”, în valoare totală de 1.892.875,88 lei, în vederea solicitării unei finanţări nerambursabile în cadrul Programul Operaţional Sectorial „Creşterea Competitivităţii Economice” 2007-2013, în cadrul Axei III „Tehnologia Informaţiei şi Comunicaţiilor pentru sectoarele privat şi public”, Domeniul Major de Intervenţie 2 „Dezvoltarea şi creşterea eficienţei serviciilor publice electronice”, Operaţiunea 1 „Susţinerea implementării de soluţii de e-guvernare şi asigurarea conexiunii la broadband, acolo unde este necesar”, prevăzut în anexa care face parte integrantă din prezenta hotărâre.
   Art.2. Se aprobă suportarea din bugetul Consiliului Local al Municipiului Craiova, a cotei de co-finanţare a proiectului prevăzut la art.1, în valoare de 334.243,70 lei,  după cum urmează:
· 31.808,82 lei, reprezentând contribuţia proprie la cheltuielile eligibile, în procent de 2% din valoarea totală eligibilă a proiectului;
· 302.434,88 lei, reprezentând contravaloarea cheltuielilor neeligibile, inclusiv TVA.

Art.3. Primarul municipiului Craiova prin aparatul de specialitate: Serviciul Administraţie Publică Locală şi Direcţia Relaţii Publice vor aduce la îndeplinire prevederile prezentei hotărâri.

